CELEX: 32005D0302
Language: sk
Date: 2005-03-31 00:00:00
Title: 2005/302/ES: Rozhodnutie Komisie z 31. marca 2005, ktorým sa mení a dopĺňa rozhodnutie 97/467/ES, pokiaľ ide o zaradenie jednej prevádzkarne v Chorvátsku do predbežného zoznamu prevádzkarní tretej krajiny, z ktorých členské štáty povoľujú dovoz mäsa z vtákov radu bežce [oznámené pod číslom K(2005) 985]Text s významom pre EHP

14.4.2005   
            
            
               SK
            
            
               Úradný vestník Európskej únie
            
            
               L 95/62
            
         ROZHODNUTIE KOMISIE
   z 31. marca 2005,
   ktorým sa mení a dopĺňa rozhodnutie 97/467/ES, pokiaľ ide o zaradenie jednej prevádzkarne v Chorvátsku do predbežného zoznamu prevádzkarní tretej krajiny, z ktorých členské štáty povoľujú dovoz mäsa z vtákov radu bežce
   [oznámené pod číslom K(2005) 985]
   (Text s významom pre EHP)
   (2005/302/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na rozhodnutie Rady 95/408/ES z 22. júna 1995 o podmienkach pre vypracovanie, na dočasné obdobie, predbežných zoznamov podnikov tretích krajín, z ktorých sú členské štáty oprávnené dovážať niektoré výrobky živočíšneho pôvodu, rybie produkty, alebo živé lastúrniky (1), a najmä na jeho článok 2 ods. 4,
   keďže:
   
               (1)
            
            
               Rozhodnutím Komisie 97/467/ES zo 7. júla 1997, ktorým sa zriaďujú predbežné zoznamy prevádzkarní tretej krajiny, z ktorých členské štáty povoľujú dovozy králičieho mäsa a zveriny z farmových chovov (2) sa stanovuje predbežný zoznam prevádzkarní v tretích krajinách, z ktorých členské štáty povoľujú dovoz zveriny z farmových chovov, králičieho mäsa a mäsa z vtákov radu bežce.
            
         
               (2)
            
            
               Chorvátsko predložilo názov jednej prevádzkarne, ktorá produkuje mäso z vtákov radu bežce, u ktorého príslušný orgán potvrdil, že prevádzkareň je v súlade s pravidlami Spoločenstva.
            
         
               (3)
            
            
               Z tohto dôvodu treba túto prevádzkareň zahrnúť do zoznamov uvedených v rozhodnutí 97/467/ES.
            
         
               (4)
            
            
               Keďže v danej prevádzkarni sa ešte nevykonali kontroly na mieste, na dovezené mäso z tejto prevádzkarne by sa nemali vzťahovať fyzické kontroly podľa smernice Rady 97/78/ES z 18. decembra 1997, ktorou sa stanovujú zásady organizácie veterinárnych kontrol výrobkov, ktoré vstupujú do Spoločenstva z tretích krajín (3).
            
         
               (5)
            
            
               Rozhodnutie 97/467/ES by sa preto malo zodpovedajúcim spôsobom zmeniť a doplniť.
            
         
               (6)
            
            
               Opatrenia stanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO ROZHODNUTIE:
   Článok 1
   Príloha II k rozhodnutiu 97/467/ES sa mení a dopĺňa v súlade s prílohou k tomuto rozhodnutiu.
   Článok 2
   Toto rozhodnutie sa uplatňuje od 21. apríla 2005.
   Článok 3
   Toto rozhodnutie je určené členským štátom.
   
      V Bruseli 31. marca 2005
      
         
            Za Komisiu
         
         Markos KYPRIANOU
         
            člen Komisie
         
      
   
   
      (1)  Ú. v. ES L 243, 11.10.1995, s. 17. Rozhodnutie naposledy zmenené a doplnené smernicou Európskeho parlamentu a Rady 2004/41/ES (Ú. v. EÚ L 157, 30.4.2004, s. 33. Opravená verzia v Ú. v. EÚ L 195, 2.6.2004, s. 12).
   
      (2)  Ú. v. ES L 199, 26.7.1997, s. 57. Rozhodnutie naposledy zmenené a doplnené rozhodnutím 2004/591/ES (Ú. v. EÚ L 263, 10.8.2004, s. 21).
   
      (3)  Ú. v. ES L 24, 30.1.1998, s. 9. Smernica naposledy zmenená a doplnená nariadením Európskeho parlamentu a Rady (ES) č. 882/2004 (Ú. v. EÚ L 165, 30.4.2004, s. 1. Opravená verzia v Ú. v. EÚ L 191, 28.5.2004, s. 1).
   
      PRÍLOHA
      V prílohe II sa vkladá tento text:
      
         „País: Croacia/Země: Chorvatsko/Land: Kroatien/Land: Kroatien/Riik: Horvaatia/Χώρα: Κροατία/Country: Croatia/Pays: Croatie/Paese: Croazia/Valsts: Horvātija/Šalis: Kroatija/Ország: Horvátorszag/Pajjiż: Il-Kroazja/Land: Kroatie/Państwo: Chorwacja/País: Croácia/Krajina: Chorvátsko/Država: Hrvaška/Maa: Kroatia/Land: Kroatien
         
                     1
                  
                  
                     2
                  
                  
                     3
                  
                  
                     4
                  
                  
                     5
                  
                  
                     6
                  
               
                     1962
                  
                  
                     Klaonica nojeva Ltd.
                  
                  
                     Virje
                  
                  
                     Koprivničko križevačka županija
                  
                  
                     CP, SH“